
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	19.08.2026.
	
	Nr. RD-26-330-ir


	Par satiksmi pasākuma laikā


Saskaņā ar Pašvaldību likuma 22. panta pirmās daļas 12. punktu, Ministru kabineta 09.02.2016. noteikumu Nr. 92 “Noteikumi par kuģošanas līdzekļu satiksmi iekšējos ūdeņos” 83. un 96. punktu, Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.6. un 3.2. apakšpunktu  un Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, ņemot vērā biedrības “Latvijas Ūdensmotociklu sporta asociācija” 20.07.2026. iesniegumu par publiska pasākuma – starptautisko ūdens motociklu sacensību “Nordic Grand Prix of RIGA 2026” – norisi Rīgā:
1. Noteikt, ka:

1.1. no 28.08.2026. plkst. 11.30 līdz 30.08.2026. plkst. 20.00 tiks ierobežota kuģošanas līdzekļu satiksme Mazajā Daugavā;

1.2. 28.08.2026. no plkst. 15.00 līdz plkst. 20.00, 29.08.2026. no plkst. 9.00 līdz plkst. 20.00 un 30.08.2026. no plkst. 9.00 līdz plkst. 18.00 tiks slēgta kuģošanas līdzekļu (izņemot pasākuma dalībnieku kuģošanas līdzekļus) satiksme Mazajā Daugavā, nodrošinot piekļuvi Lucavsalas airēšanas bāzei;

1.3. no 28.08.2026. plkst. 11.30 līdz 30.08.2026. plkst. 20.00 tiks liegta transportlīdzekļu (izņemot operatīvos transportlīdzekļus un pasākuma dalībnieku transportlīdzekļus) piekļūšana Lucavsalas laivu piestātnei.

2. Par pasākuma norisi atbilstoši savai kompetencei ir atbildīga biedrības “Latvijas Ūdensmotociklu sporta asociācija” valdes locekle Ilona Paula (tālrunis 22301326; e-pasts: info@latviajetsport.com).

3. Rīgas valstspilsētas pašvaldības policijai nodrošināt kuģošanas līdzekļu satiksmes ierobežošanu un slēgšanu Mazajā Daugavā 1. punktā norādītajā laikā.

4. Ņemt vērā, ka pasākuma organizatore – biedrība “Latvijas Ūdensmotociklu sporta asociācija”:

4.1. veiks norēķinus ar Rīgas valstspilsētas pašvaldības policiju par 3. punktā minētajiem pakalpojumiem;

4.2. nodrošinās 1. punktā minēto teritoriju sakopšanu trīs stundu laikā pēc pasākuma norises beigām.

5. Noteikt, ka kuģošanas līdzekļu satiksmi Mazajā Daugavā un transportlīdzekļu satiksmi var atjaunot pirms rīkojumā minētā laika, ja sacensības tiek pabeigtas ātrāk.

6. Rīgas valstspilsētas pašvaldības Centrālās administrācijas Komunikācijas pārvaldei:

6.1. nodrošināt informācijas par izmaiņām kuģošanas līdzekļu un transportlīdzekļu satiksmē publiskošanu Rīgas valstspilsētas pašvaldības komunikācijas kanālos;

6.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.
	Rīgas pilsētas izpilddirektors 
	J.Lange

